REGOLAMENT TAL-KUMMISSJONI (KE) Nru 897/2009
tal-25 ta’ Settembru 2009
li jemenda r-Regolamenti (KE) Nru 1447/2006, (KE) Nru 186/2007, (KE) Nru 188/2007 u (KE) Nru 209/2008 rigward it-termini tal-awtorizzazzjoni tal-addittiv tal-għalf Saccharomyces cerevisiae NCYC Sc 47
(Test b’relevanza għaż-ŻEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 dwar l-addittivi għall-użu fl-għalf tal-annimali (1), u b’mod partikolari l-Artikolu 13 (3) tiegħu,
Billi:
(1)
L-addittiv Saccharomyces cerevisiae, (NCYC Sc 47), bl-isem kummerċjali Biosaf, minn hawn ’il quddiem qed jissejjaħ bħala “Biosaf”, li jagħmel parti mill-grupp ta’ addittivi żootekniċi, kien awtorizzat taħt ċerti kundizzjonijiet skont ir-Regolament (KE) Nru 1831/2003 għal għaxar snin bir-Regolament tal-Kunsill (KE) Nru 1447/2006 (2) dwar il-ħrief għat-tismin, bir-Regolament tal-Kummissjoni (KE) Nru 186/2007 (3) dwar iż-żwiemel, bir-Regolament tal-Kummissjoni Nru 188/2007 (4) dwar il-mogħoż u n-nagħaġ li jagħtu l-ħalib u bir-Regolament tal-Kummissjoni (KE) Nru 209/2008 (5) dwar il-ħnieżer għat-tismin. Dan l-addittiv ġie nnotifikat bħala prodott eżistenti skont l-Artikolu 10 tar-Regolament (KE) Nru 1831/2003. Billi tressqet l-informazzjoni kollha skont din id-dispożizzjoni, dan l-addittiv iddaħħal fir-Reġistru Komunitarju tal-Addittivi fl-Għalf.
(2)
Ir-Regolament (KE) Nru 1831/2003 jipprevedi l-possibbiltà ta’ modifika fl-awtorizzazzjoni ta’ addittiv fuq it-talba tad-detentur tal-awtorizzazzjoni u fuq l-opinjoni tal-Awtorità Ewropea għas-Sigurtà tal-Ikel. LFA Lesaffre Feed Additives, id-detentur tal-awtorizzazzjoni ta’ “Biosaf”, ippreżenta applikazzjoni fejn talab bidla fl-isem kummerċjali tal-addittiv minn “Biosaf” għal “Actisaf”.
(3)
Il-bidla proposta tat-termini tal-awtorizzazzjoni hi purament amministrattiva fin-natura tagħha u ma tirrikjedix valutazzjoni mill-ġdid tal-addittivi kkonċernati. L-Awtorità Ewropea għas-Sigurtà tal-Ikel ġiet infurmata bl-applikazzjoni.
(4)
Biex l-applikant jisfrutta d-drittijiet tiegħu għat-tqegħid fis-suq taħt l-isem kummerċjali Actisaf, hemm bżonn li jinbidlu t-termini tal-awtorizzazzjonijiet.
(5)
Ir-Regolamenti (KE) Nru 1447/2006, (KE) Nru 186/2007, (KE) Nru 188/2007 u (KE) Nru 209/2008 għandhom għalhekk jiġu emendati skont dan.
(6)
Huwa xieraq li jiġi stipulat perjodu tranżitorju li matulu l-ħażniet eżistenti jkunu jistgħu jintużaw kollha.
(7)
Il-miżuri previsti f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DAN IR-REGOLAMENT:
Artikolu 1
1. Fl-Anness għar-Regolament (KE) Nru 1447/2006, fil-kolonna 3, l-isem kummerċjali “Biosaf Sc 47” qed jiġi ssostitwit b’ “Actisaf”.
2. Fl-Anness għar-Regolament (KE) Nru 186/2007, fil-kolonna 3, l-isem kummerċjali “Biosaf Sc 47” qed jiġi ssostitwit b’ “Actisaf”.
3. Fl-Anness għar-Regolament (KE) Nru 188/2007, fil-kolonna 3, l-isem kummerċjali “Biosaf Sc 47” qed jiġi ssostitwit b’ “Actisaf”.
4. Fl-Anness għar-Regolament (KE) Nru 209/2008, fil-kolonna 3, l-isem kummerċjali “Biosaf Sc 47” qed jiġi ssostitwit b’ “Actisaf”.
Artikolu 2
Il-ħażniet eżistenti li huma konformi mad-dispożizzjonijiet applikabbli qabel id-data tad-dħul fis-seħħ ta’ dan ir-Regolament jistgħu jibqgħu jitqiegħdu fis-suq u jintużaw sa sitt xhur wara dik id-data.
Artikolu 3
Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u hu applikabbli direttament fl-Istati Membri kollha.
Magħmul fi Brussell, il-25 ta’ Settembru 2009.